
🌊💧 Të njohim, të mbrojmë dhe të kujdesemi për lumenjtë tanë!

Agjencia Kombëtare e Mjedisit zhvilloi një aktivitet edukues në shkollën 9-vjeçare publike “Kolë Jakova”, në Tiranë për ruajtjen e lumenjve.

Gjatë aktivitetit, nxënësit u përfshinë në bashkëbisedime dhe diskutime mbi rëndësinë e lumenjve, vlerat e tyre për mjedisin dhe jetën e përditshme, si dhe nevojën për mbrojtjen dhe përdorimin e qëndrueshëm të burimeve ujore.

Përmes materialeve informuese dhe diskutimeve, nxënësit u njohën me rëndësinë e ruajtjes së pastërtisë së lumenjve, parandalimit të ndotjes dhe rolit që secili prej nesh mund të luajë në mbrojtjen e tyre. 🌿💙

📌 Lumenjtë janë pasuri natyrore që duhet t’i mbrojmë sot për të ardhmen e brezave!

Përmes aktiviteteve edukative në shkolla, synojmë të informojmë dhe të angazhojmë brezin e ri në mbrojtjen e mjedisit, duke nxitur ndërgjegjësimin dhe përgjegjësinë për ruajtjen e lumenjve dhe të burimeve tona ujore. 🌍💧

